През учебната 2020/2021 година детска градина „Русалка“ реализира успешен проект по Национална програма „Успяваме заедно“ Модул 2: „Иновативна детска градина“ – „Емоционална интелигентност за щастливи и успешни деца“.

Целта на проекта бе: Развитие на емоционалната интелигентност като осъзната отговорност към децата, пряко свързана с подобряването на тяхното физическо и емоционално здраве, създаване на хармоничен климат и развиването им като личности, благодарение на учителите и отговорните родители.

С децата от всички групи се проведоха игри и упражнения, съобразени с възрастовите им възможности за разпознаване, практикуване и регулиране на емоции.

Проектът завърши с издаването на ресурсен пакет с полезна информация за реализираните дейности, игри и упражнения, които могат да се използват от родители и учители за обогатяване на познанията им за емоционалната интелигентност, като неизменна част от израстването на щастливи, уверени и успешни деца.